Uncle Bos Mama

Uncle Bos Mama ialah sebuah drama televisyen Malaysia 2024 arahan Hadith Omar terbitan iFAME (iFabulous Art, Media & Event). Ia dibintangi oleh Meerqeen, Ezzanie Jasny dan Yusuf Bahrin. Drama ini memulakan tayangan perdana di Astro Ria menerusi Slot MegaDrama pada 9 September hingga 17 Oktober 2024 bagi menggantikan Dari Mata Turun Ke Hati.

 Sinopsis 
Lelaki yang sudah berteman wanita itu bernama Joshua. Dia punya perniagaan yang dibanggakan dan kehidupan sosial yang boleh tahan. Tapi dia sukakan ketenangan dan disebabkan sejarah masa lalunya, dia tak fikir dia mampu jadi seorang suami dan memiliki keluarga sendiri. Dia sudah menerima hakikat bahawa dia seorang loner yang akan bersendiri seumur hidupnya, tanpa sebarang ikatan.

Wanita bujang itu bernama Fish. Hidupnya kacau-bilau. Dia punya anak tanggungan yang ramai, lelaki yang disukainya dalam diam sepertinya tidak akan membalas cintanya, dia tidak pasti dia mampu membayar bil bulan ini, dan dia bekerja dengan majikan yang datang dari neraka.

Adik-beradik itu ada tiga orang. Shaina yang perasan dirinya lawa suka bermain cinta dan bergaduh dengan adik perempuannya. Shairil yang berkerusi roda suka memerhati macam perisik misteri. Shaila si kecil yang lasak seolah-olah kelahiran semula seorang ninja. Ditambah pula dengan adik angkat mereka si Faiq yang kuat cembeng tapi cukup menarik hati, mereka mewarnai hidup Fish dari sehari ke sehari.

Apa yang berlaku apabila ada pertembungan di antara dua dunia ini? Apabila seorang lelaki jatuh cinta pada bukan hanya seorang wanita, tapi seluruh keluarganya?

Pelakon

Pelakon Utama
 Meerqeen sebagai Adam Joshua (Josh)
 Ezzanie Jasny sebagai Nayla Farafisha (Fish)
 Yusuf Bahrin sebagai Haidir (Ayah Dir)

Pembantu
 Putri Jannah Izwandy sebagai Shaina (Nana)
 Syed Irfan sebagai Shairil (Aril)
 Duerra Mitilda sebagai Shaila (Lala)
 Qaiszerr Eshan sebagai Faiq
 Farid Amirul sebagai Jeremy
 Wan Nor Azlin sebagai Maznah
 Riz Amin sebagai Shariman
 Sharifah Shahora sebagai Louisa
 Zarina Zainoordin sebagai Farahani
 Elvina Chua sebagai Leona 
 Rasya Dean sebagai Aliya

 Anugerah dan pencalonan 
TahunAnugerahKategoriPencalonanKeputusan2025Gempak Most Wanted Awards 2024Drama Trending TergempakUncle Bos Mama

 Pautan luar 

Kategori:Drama adaptasi novel di Malaysia
Kategori:Rancangan Astro Ria
Kategori:Siri drama televisyen Malaysia berbahasa Melayu 2024